Diari Oficial de la Generalitat Valenciana


Sumari del DOGV 3578, del 08-09-1999 (1999/7670)

Informació pública de les bases de la convocatòria per promoció interna de dues places d'administratiu.
-------------------------------------------------------------------------------------------------------

### Dades del document

Número de DOGV
:   3578

Data del DOGV
:   08-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7670


Data del document
:   25-08-1999

Organisme emissor
:   Ajuntament de Montserrat

Tipus de document
:   Convocatòria

Descriptors 

:   * Montserrat
    * professió administrativa
    * administració local
    * concurs administratiu

Informació pública de les bases de la convocatòria per promoció interna de dues places d'administratiu. [1999/A7670]
  
Bases específiques que han de regir la convocatòria per promoció interna de dues places d'administratiu, mitjançant el sistema de concurs oposició.
  
Primera. Objecte de la convocatòria
  
Denominació de les places:
  
Grup: C.
  
Naturalesa: funcionarial.
  
Escala: administració general.
  
Subescala: administrativa.
  
Sistema selectiu: concurs oposició.
  
Nombre total de places convocades: 2.
  
Torn promoció interna: 2.
  
Segona. Requisits dels aspirants
  
Per a poder concórrer a les proves, els aspirants hauran de:
  
- Ser funcionari i tenir una antiguitat mínima d'almenys dos anys.
  
- Posseir el títol de Batxillerat Unificat Polivalent (BUP), Formació Professional de segon grau (FP II) o equivalent, o tenir una antiguitat de 10 anys en la subescala auxiliar, escala d'administració general, grup D, o de cinc anys i la superació d'un curs específic o de formació al qual s'accedirà per criteris objectius.
  
Tercera. Presentació dels requisits i drets d'examen
  
Les sol·licituds s'adreçaran a l'alcalde president de la corporació d'acord amb els requisits següents:
  
Lloc: Ajuntament de Monserrat (Registre General).
  
Termini: 15 dies hàbils comptadors des de l'endemà de la data de publicació de les bases en el Butlletí Oficial de la Província de València o a les oficines públiques a què es refereix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Drets d'examen: 2.000 pessetes.
  
Junt amb la sol·licitud caldrà presentar:
  
- Fotocòpia del document nacional d'identitat.
  
- Requisits per a concórrer a les proves.
  
- Mèrits que s'al·leguen. Caldrà indicar en la sol·licitud tots els que s'aporten.
  
- Resguard acreditatiu d'haver ingressat els drets d'examen.
  
Quarta. Admissió dels aspirants
  
Una vegada haja conclòs el termini de presentació d'instàncies, l'Alcaldia Presidència dictarà una resolució, en el termini màxim d'un mes, mitjançant la qual es declararan aprovades les llistes provisionals d'aspirants admesos i exclosos. Aquesta resolució es publicarà en el Butlletí Oficial de la Província i al tauler d'edictes de la corporació, on constaran el nom i cognoms dels aspirants admesos i exclosos i, si pertoca, el motiu de la no-admissió.
  
Contra l'esmentada resolució es podrà presentar una reclamació en el termini de 10 dies hàbils. Si es presenten reclamacions, seran acceptades o recusades en la resolució en què s'aprove la llista definitiva, que es publicarà, així mateix, als llocs indicats per a la llista provisional.
  
En el mateix acte administratiu s'indicaran, a més, el lloc, la data i l'inici de les proves selectives, la composició del tribunal i la data de constitució d'aquest per a valorar els mèrits.
  
Cinquena. Tribunal qualificador
  
El tribunal qualificador estarà compost pels membres següents:
  
President: el president de la corporació o un membre d'aquesta en qui delegue.
  
Secretari: el de la corporació o funcionari d'aquesta en qui delegue, que actuarà amb veu i amb vot.
  
Vocals:
  
- Un representant designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció d'Administració Local.
  
- El funcionari que ocupe la direcció del servei respectiu o, si no és possible, un tècnic designat pel president de la corporació.
  
- Un funcionari de carrera designat per la corporació a proposta de la Junta de Personal o per l'òrgan de representació del personal, si n'hi ha.
  
- Un representant de les organitzacions sindicals representatives, amb veu i sense vot.
  
La designació dels membres del tribunal inclourà la dels respectius suplents.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen el degut ordre en tot allò no establit en aquestes bases, i per a l'adequada interpretació de les bases de la convocatòria.
  
Sisena. Desenvolupament de les proves
  
Les proves no podran començar fins que no transcórreguen almenys 15 dies des de la publicació de la data, l'hora i el lloc de començament del primer exercici a què es refereix el paràgraf següent.
  
En aquest sentit, la data, el lloc i l'hora del començament del primer exercici, la llista d'admesos i exclosos, la composició del tribunal qualificador i la data de constitució per a la valoració dels mèrits es publicarà en el Butlletí Oficial de la Província de València, després de la publicació de l'extracte de la convocatòria en el Boletín Oficial del Estado.
  
El començament de la resta d'exercicis s'anunciarà solament al tauler d'anuncis de la corporació i al local on tinguen lloc les proves amb una antelació mínima de 48 hores.
  
Els aspirants seran convocats en crida única. La no-presentació a qualsevol dels exercicis en el moment de ser cridats comporta automàticament la pèrdua dels seus drets.
  
No obstant això, en els supòsits fortuïts o de força major que hagen impedit la presentació dels aspirants en el moment previst, sempre degudament justificats i si així ho aprecia el tribunal, es podran examinar discrecionalment els aspirants que no comparegueren quan foren cridats, sempre que haja finalitzat la prova corresponent i no es dificulte el desenvolupament de la convocatòria amb perjudici per als interessos generals o de tercers.
  
Setena. Desenvolupament de les proves i qualificació dels exercicis
  
Fase d'oposició:
  
Primer exercici: obligatori i eliminatori.
  
Consistirà en la realització d'una prova de coneixements referida al programa que figura en l'annex, a través d'un qüestionari de 75 preguntes tipus test de respostes alternatives, de les quals nomès una serà correcta. El temps de realització de l'exercici el fixarà el tribunal i no podrà ser inferior a 70 minuts; la qualificació de l'exercici serà de 0 a 10 punts i caldrà obtindre per a superar-lo un mínim de 5 punts.
  
Segon exercici: obligatori i eliminatori.
  
Consistirà a resoldre dos exercicis de caràcter pràctic, d'entre quatre proposats pel tribunal, dirigits a apreciar la capacitat dels aspirants en relació amb les funcions pròpies dels llocs convocats, dels quals un serà desglossat en preguntes. La duració de l'exercici la fixarà el tribunal.
  
L'exercici es valorarà de 0 a 10 punts i per a superar-lo caldrà obtindre un mínim de 5 punts.
  
Tercer exercici: obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa de l'ús del valencià de la Generalitat.
  
L'exercici es valorarà de 0 a 2 punts.
  
La qualificació dels exercicis en la fase d'oposició es determinarà per la suma de la puntuació de cadascun dels exercicis.
  
Fase de concurs: per a la valoració de la fase de concurs s'estarà al que disposa el Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball, i versarà sobre els següents aspectes:
  
Antiguitat: es valorarà 0,5 punts per cada any complet de serveis prestats en les distintes administracions públiques en un lloc de treball amb nivell de titulació del grup D, amb un màxim de 4 punts.
  
Als efectes d'acreditació bastarà la certificació estesa pel cap superior de Personal, o càrrec assimilat, en l'administració on s'hagen prestat els serveis.
  
Grau personal: s'adjudicarà un màxim d'1 punt per la possessió d'un grau personal consolidat al nivell del lloc sol·licitat.
  
Formació professional: es valoraran les possibles titulacions acadèmiques acreditades pels concursants, sempre que siguen superiors a les que se'ls va exigir per a accedir a la funció pública, amb un màxim de 2 punts.
  
No es valoraran com a mèrits les titulacions que siguen un requisit per a la provisió del lloc de treball, ni aquelles que foren imprescindibles per a la consecució d'altres de nivell superior de caràcter general o sectorial que, tenint per objecte la formació en alguna de les àrees de coneixement pròpies de l'organització o actuació de l'administració, no tinguen relació directa amb les funcions del lloc de treball convocat.
  
Sols es valoraran aquests cursos si foren convocats o organitzats per la universitat, instituts o escoles o organismes oficials de formació de funcionaris o altres entitats o centres docents públics o privats dels indicats en la Llei Orgànica 8/1985, de 3 de juliol, Reguladora del Dret a l'Educació, quan hagen sigut homologats per instituts o escoles de funcionaris o per la universitat.
  
Aquelles activitats de naturalesa diferent als cursos, com jornades, taules redones, encontres, debats o anàlogues, no podran ser objecte de valoració.
  
La valoració de cadascun dels cursos als quals es refereix aquest apartat s'efectuarà en funció de la seua duració, d'acord amb la següent escala:
  
a) De 100 o més hores: 2 punts.
  
b) De 75 o més hores: 1,50 punts.
  
c) De 50 o més hores: 1 punt.
  
d) De 25 o més hores: 0,50 punts.
  
e) De 15 o més hores: 0,20 punts.
  
Es valorarà fins a un màxim d'1 punt la impartició de classes en els cursos de formació d'igual naturalesa i característiques que els cursos a què s'ha fet referència anteriorment, en funció del nombre d'hores impartides, seguint la següent escala:
  
a) De 100 o més hores: 2 punts.
  
b) De 75 o més hores: 1,50 punts.
  
c) De 50 o més hores: 1 punt.
  
d) De 25 o més hores: 0,50 punts.
  
e) De 15 o més hores: 0,20 punts.
  
Coneixements del valencià.
  
El coneixement del valencià es valorarà fins a un màxim de 3 punts, sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, d'acord amb la següent escala:
  
a) Coneixement oral: 0,75 punts.
  
b) Coneixement de grau elemental: 1,25 punts.
  
c) Coneixement de grau mitjà: 2,50 punts.
  
d) Coneixement de grau superior: 3 punts.
  
Coneixements d'idiomes comunitaris:
  
Es valorarà fins a un màxim d'1 punt el coneixement de llengües oficials de la Unió Europea, i caldrà acreditar-se documentalment mitjançant certificats expedits pels centres oficialment reconeguts.
  
Aptituds per a l'exercici del lloc de treball convocat.
  
Valoració del treball desenvolupat: l'exercici de llocs de treball que tinguen similitud amb el contingut tècnic i l'especialització del lloc convocat es valorarà amb un màxim de 4 punts, a raó d'un màxim d'1 punt per any de servei.
  
Cursos de formació i perfeccionament específics: es valoraran amb un màxim de 3 punts els cursos de formació i perfeccionament de caràcter sectorial que tinguen relació directa amb les funcions dels llocs convocats.
  
Sols es valoraran aquests cursos si foren convocats o organitzats per la universitat, instituts o escoles oficials de formació de funcionaris o altres entitats o centres docents públics o privats dels indicats en la Llei Orgànica 8/1985, de 3 de juliol, Reguladora del Dret a l'Educació, quan hagen sigut homologats per instituts o escoles de funcionaris o per la universitat.
  
Aquelles activitats de naturalesa diferent als cursos, com jornades, taules redones, debats o anàlogues, no podran ser objecte de valoració. Els seminaris sols es valoraran si s'acredita que tenen la mateixa naturalesa i metodologia que els cursos.
  
La valoració de cada curs s'efectuarà en funció de la seua duració, d'acord amb la següent escala:
  
a) De 100 o més hores: 2,50 punts.
  
b) De 75 o més hores: 2 punts.
  
c) De 50 o més hores: 1,50 punt.
  
d) De 25 o més hores: 1 punt.
  
e) De 15 o més hores: 0,50 punts.
  
Podrà concedir-se fins un màxim d'1 punt per la concurrència de qualsevol altra circumstància no indicada en aquest baremo, sempre que tinga una directa vinculació amb el contingut del lloc convocat. El tribunal haurà de deixar constància en l'acta que s'alce dels mèrits que valora, la seua relació amb el lloc i la puntuació atorgada.
  
Entrevista: es valorarà amb un màxim de 3 punts. En l'entrevista, que serà pública i es realitzarà en acte únic, es comprovaran i valoraran els coneixements del lloc de treball sol·licitat, així com l'aptitud, eficàcia i experiència professional del concursant i les circumstàncies que siguen necessàries per al millor exercici de les funcions, la capacitat d'iniciativa, productivitat i nivell de responsabilitat de l'aspirant.
  
Per a la valoració de l'entrevista el tribunal podrà estar assistit per personal tècnic de l'ajuntament.
  
A aquesta puntuació se sumarà la puntuació obtinguda en la fase d'oposició, i aquesta suma suposarà la puntuació final i, per tant determinarà la relació d'aprovats, la qual s'interromprà quan el nombre d'inclosos en aquesta relació siga igual al de vacants oferides.
  
 Vuitena. Presentació de documents i nomenament
  
Els aprovats quedaran exempts de justificar documentalment les condicions generals que ja hagen sigut acreditades per a obtindre el seu nomenament anterior. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit, o certificació sobre l'antiguitat de l'aspirant.
  
Els qui en el termini indicat, i tret d'un cas de força major, no presenten la documentació, no podran ser nomenats, s'invalidarà l'actuació de l'interessat i es declararà la nul·litat dels actes del tribunal respecte a aquest, sense perjudici de la responsabilitat en què puguen haver incorregut per falsedat en la instància.
  
Els aspirants que hagen superat el procés selectiu, i després de la presentació de la documentació assenyalada anteriorment., hauran de prendre possessió de la plaça en el termini d'un mes a partir del dia següent del dia del nomenament.
  
Novena. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon desenvolupament del procés selectiu. En allò que no disposen aquestes bases, serà d'aplicació la Llei 7/1985, de 2 d'abril, Reguladora de les Bases de Règim Local; el Reial Decret Legislatiu 781/1986, de 18 d'abril, i altres normes en vigor aplicables a la matèria.
  
Deu. Recursos
  
Aquestes bases i els actes administratius definitius que se'n deriven podran ser recorreguts en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquestes bases es publicaran en el Butlletí Oficial de la Província de València i l'anunci, en extracte, de la convocatòria en el Boletín Oficial del Estado.
  
ANNEX I
  
A) Matèries comunes:
  
Tema 1. La Constitució espanyola de 1978. Estructura i principis fonamentals. Drets i deures: garantia i suspensió. Principis rectors de la política social i econòmica. El Tribunal Constitucional i la reforma de la Constitució. La Corona.
  
Tema 2. Les Corts Generals. Elaboració de les lleis. Els tractats internacionals, especial referència als tractats de la Comunitat Europea. Òrgans de control dependents de les Corts. El govern i l'administració. Relacions entre el govern i les Corts Generals. El poder judicial.
  
Tema 3. Organització territorial de l'estat. Principis generals. L'administració local. Les comunitats autònomes. Distribució de competències.
  
Organització territorial de l'estat.
  
Tema 4. L'administració de l'estat: organització central. El Consell de Ministres. El president del govern. Els ministres. Organització perifèrica. Els delegats del govern en les comunitats autònomes. Els governadors civils.
  
Estatut d'Autonomia de la Comunitat Valenciana.
  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. L'administració de la Generalitat: principis generals i organització. Competències de la Generalitat Valenciana. Especial referència al seu règim local.
  
Tema 6. Les Corts: composició, constitució i funcions. El president de la Generalitat: funcions. El Consell: composició. Estructura i funcions. Altres institucions. El Síndic de Greuges i el Consell de Cultura. La Sindicatura de Comptes.
  
Règim local.
  
Tema 7. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Dret administratiu.
  
Tema 8. Els conceptes d'administració pública i dret administratiu. La submissió de l'administració al dret. L'ordenament jurídic administratiu: fonts. El reglament: concepte. Naturalesa i classes. Límits de la potestat reglamentària. La jurisdicció contenciosa administrativa.
  
Tema 9. L'acte administratiu: concepte, elements i classes. Validesa i eficàcia. Silenci administratiu: concepte, naturalesa i efectes. Execució dels actes administratius.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials.
  
Tema 11. Els recursos administratius: concepte i classes. Revisió d'ofici. La jurisdicció contenciosa administrativa. Les parts. Actes impugnables. Idea general del procés.
  
Hisenda pública i administració tributària.
  
Tema 12. Hisenda pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'estat i de la Generalitat Valenciana. Òrgans de l'administració tributària de l'estat i de la Generalitat Valenciana.
  
B) Matèries específiques d'aprofundiment de les matèries comunes:
  
Tema 13. Les fonts de l'ordenament jurídic local. La legislació estatal sobre règim local: la Llei 7/1985, de 2 d'abril, Reguladora de les Bases de Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local. Normes reglamentàries. Legislació autonòmica sobre règim local.
  
Tema 14. La potestat reglamentària de les entitats locals: òrgans titulars. Bans. Reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària local.
  
Tema 15. Les entitats locals: classes i potestats. El municipi. Concepte i elements. La província. Òrgans de govern i administració. Les mancomunitats. Les àrees metropolitanes. Altres entitats locals. Les competències de municipis i províncies. La coordinació. Les competències delegades. El mapa d'entitats locals de la Comunitat Valenciana i la tipologia municipal.
  
Tema 16. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El ple. La comissió de govern. Las comissions informatives i altres òrgans complementaris. El reglament orgànic municipal.
  
Tema 17. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
Tema 18. Intervenció dels ens locals en l'activitat dels particulars: principis i límits.
  
Tema 19. Les llicències. Potestat sancionadora i procediment sancionador. L'activitat de foment. Les subvencions.
  
Tema 20. Els serveis públics municipals. Serveis obligatoris. Peculiaritats dels distints modes de gestió. Iniciativa pública en l'activitat econòmica. Plans provincials. Fórmules associatives de municipis per a la prestació de serveis.
  
Tema 21. Els béns de les entitats locals. Règim jurídic dels béns de domini públic i dels béns patrimonials. Les forests veïnals en mà comuna.
  
Tema 22. Principis generals de la contractació administrativa local. Formes de selecció del contractista: drets i obligacions de les parts. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 23. El planejament urbanístic. Execució del planejament i sistemes d'actuació. Classificació del sòl. Règim jurídic del sòl urbà i urbanitzable. Règim jurídic del sòl no urbanitzable. El patrimoni municipal del sòl. L'expropiació forçosa.
  
Tema 24. Règim jurídic del personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.
  
Tema 25. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. El règim disciplinari.
  
Tema 26. Recursos de les hisendes locals: enumeració i concepte. Principis generals. Imposició i ordenació dels tributs locals. Ordenances fiscals: contingut i aprovació. Reclamacions i recursos en matèria tributària.
  
Tema 27. L'autonomia financera de les entitats locals. La Llei Reguladora de les Hisendes Locals: contingut, principis generals del dret transitori. La coordinació de la hisenda estatal, autonòmica i local. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Tema 28. L'ordenament comunitari. Formació i caràcter. Tractats i drets derivats. Dret comunitari i dret dels països membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i al Tractat de Maastricht.
  
C) Matèries específiques relacionades amb el lloc de treball:
  
Tema 29. Procediment administratiu en l'administració local. Particularitats dels actes dels òrgans col·legiats. Certificacions. Notificació dels actes administratius: reclamacions i recursos. Principis generals de la normalització del llenguatge administratiu: ús no sexista. L'ús oficial del valencià. La Llei de la Generalitat d'Ús i Ensenyament del Valencià.
  
Tema 30. Procediments de gestió dels recursos humans. Adquisició i pèrdua de la condició de funcionari. Situació administrativa dels funcionaris de carrera: supòsits i efectes de cadascuna d'aquestes.
  
Tema 31. Retribucions de funcionaris i del personal laboral en l'administració local. Vacances, permisos, llicències i comissió de serveis. Nòmines. Altes i baixes i justificació d'aquestes. Sous, triennis, pagues extraordinàries, complements, altres remuneracions. Meritació i liquidació de drets econòmics. Pagament de les retribucions del personal en actiu. Pagament per transferència i pagament per xec nominatiu. El règim de la Seguretat Social dels funcionaris. La seua acció protectora.
  
Tema 32. Règim jurídic dels impostos locals. Taxes, contribucions especials i preus públics. Les tarifes dels serveis públics. La gestió, recaptació i inspecció dels tributs locals. El procediment de recaptació.
  
Tema 33. Els crèdits pressupostaris i les fases de la despesa pública. L'ordenació del pagament. Control i intervenció de la despesa i règim de comptes.
  
Tema 34. Despeses per a la compra de béns i serveis. Despeses de transferències corrents i de capital. Despeses d'inversió. Pagament: concepte i classificació. Pagaments per obligacions pressupostàries. Pagament "en ferm" i "a justificar". Justificació de lliuraments.
  
Tema 35. La comptabilitat com a instrument de gestió econòmica. L'obertura de la comptabilitat. Els llibres. El balanç i tancament de la comptabilitat.
  
Tema 36. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació.
  
Tema 37. Concepte de document. Anàlisi documental: documents oficials. L'expedient administratiu: la seua formació. Documentació de suport informàtic. Disposicions legals sobre normalització i documentació administrativa. Escrits oficials.
  
Tema 38. Registre de documents. Registre general d'entrada i eixida de documents. Els assentaments del registre. Requisits dels documents registrables. Repartiment i classificació de documents.
  
Tema 39. Concepte d'arxiu. Funcions de l'arxiu. Classes d'arxiu. Especial consideració a l'arxiu de gestió. Criteris d'ordenació de l'arxiu.
  
Tema 40. Concepte de la informàtica. Arquitectura d'ordinadors: la unitat central de procés. La memòria central, la unitat aritmètica i lògica. Evolució de l'estructura dels ordinadors.
  
Tema 41. La perifèria d'un ordinador. Suports de la informació. Equips transcriptors. Unitats d'entrada. Unitats d'eixida. Canals d'entrada i eixida.
  
Tema 42. El logical: diferents tipus. Evolució històrica. El concepte de programa. Els llenguatges de programació. El logical funcional o sistema operatiu. Els paquets de programes. Definició de registre.
  
Tema 43. Estructures d'emmagatzemament de dades. Tipus de fitxers. Mètodes d'accés. Les bases de dades: característiques, objectius i tipus.
  
Tema 44. L'automatització d'oficines. Sistemes físics més utilitzats. Els ordinadors personals. Logicals específics per a l'automatització d'oficines. Repercussió organitzativa de l'automatització d'oficines.